མཛངས་པ་ཉི་མ་དང་།དཀོན་མཆོག་རིན་ཆེན།སྨོན་ལམ་སྒྲོན་མ་བཅས་ནས་སློབ་གསོ་གསུམ་འབྲེལ་བའི་སྐད་ཡིག་གི་གནད་དོན་སྐོར་གྱི་དྲི་བ་དག་ལ་རང་རང་གི་དགོངས་ཚུལ་གསུངས་པ་དང་།སྦྲགས་སྐད་དེ་སྐད་ཡིག་རྩ་མེད་བཟོ་བའི་རྒྱུ་རྐྱེན་གཙོ་བོ་ཞིག་ཡིན་པ་དང་།བོད་པ་ཕན་ཚུན་བོད་སྐད་གཙང་མའི་ཐོག་ནས་སྐད་ཆ་བཤད་རྒྱུ་གལ་ཆེན་ཡིན་ཞིང་།དྲ་ལམ་སོགས་སུ་བོད་ཡིག་འབྲི་མཁན་དག་གིས་དག་ནོར་ཏོག་ཙམ་ཤོར་སྐབས་སྐྱོན་བརྗོད་བྱེད་རྒྱུ་དེ་མི་ཉན་ཚུལ་དང་།དྲ་ཐོག་ཏུ་མི་འགས་དག་ཆ་ནོར་བས་སྐྱོན་བརྗོད་ཤུགས་ཆེན་ཕོགས་ནས་ཕྱིས་སུ་བོད་ཡིག་མི་བྲི་མཁན་ཆགས་ཚུལ་གསུངས་པ་དང་།སྤྱི་ཚོགས་གཞན་གྱི་ནང་དུ་འཚོ་མཁན་ཚོ་ལ་དྲ་ལམ་དུ་བོད་ཡིག་དང་བོད་སྐད་བེད་སྤྱོད་བྱས་པ་དེས་ཕན་ཐོགས་ཆེན་པོ་ཡོད་ཚུལ་གླེང་།